**Nathalie Ida Helena Blomqvist** (s. 20. huhtikuuta 2001 Pietarsaari) on suomalainen keskimatkojen juoksija. Hän edustaa IK Falkenia ja häntä valmentaa Tom Andtbacka.

Blomqvist on saavuttanut 800 metrin juoksussa hopeaa Kalevan kisoissa Lappeenrannassa 2019 ja 1 500 metrin juoksussa pronssia Jyväskylässä 2018, Lappeenrannassa 2019 ja Espoossa 2023. Viestijuoksun SM-kilpailuissa hän on saavuttanut 4 × 800 metrin viestijuoksussa kultaa vuonna 2017 ja pronssia 2019. Sisäratojen SM-kilpailuissa hän voitti kultaa 800 ja 1 500 metrillä vuonna 2020, 1 500 metrillä vuonna 2023 sekä hopeaa 1 500 metrillä 2021 ja 3 000 metrillä 2022. Lisäksi hän on saavuttanut pronssia 3 000 metrillä 2019 sekä 1 500 metrillä vuosina 2018 ja 2019. Maastojuoksun SM-kilpailuissa hän voitti lyhyen matkan vuosina 2021 ja 2022.

Blomqvist sijoittui alle 18-vuotiaiden Euroopan-mestaruuskilpailuissa 2018 1 500 metrillä seitsemänneksi ajalla 4.25,20. Alle 20-vuotiaiden EM-kilpailuissa 2019 hän sijoittui 3 000 metrillä neljänneksi ajalla 9.32,44. Maastojuoksun Pohjoismaiden mestaruuskilpailuissa Blomqvist sai pronssia 19-vuotiaiden 4,5 kilometrillä vuonna 2019. Eugenen MM-kilpailuissa 2022 hän karsiutui 1 500 metrin alkuerissä ajalla 4.11,98. Hän karsiutui saman matkan alkuerissä myös Münchenin EM-kilpailuissa. Vuoden 2022 maastojuoksun Euroopan-mestaruuskilpailuissa Blomqvist sijoittui alle 23-vuotiaiden sarjassa kahdeksanneksi ja maastojuoksun Pohjoismaiden mestaruuskilpailuissa hän voitti yleisen sarjan kultaa ja sai joukkuekilpailussa hopeaa. Istanbulin sisäratojen EM-kilpailuissa 2023 hän karsiutui 1 500 metrin alkuerissä. Alle 23-vuotiaiden EM-kisoissa Espoossa 2023 Blomqvist sijoittui 1 500 metrillä viidenneksi. Budapestin MM-kilpailuissa hän karsiutui 1 500 metrin alkuerissä ennätyksellään 4.06,93.

Blomqvistilla on hallussaan 1 500 metrin juoksun 22-vuotiaiden Suomen ennätys sekä ulkoradoilla (ajalla 4.06,93) että sisäradoilla (ajalla 4.10,70).

Henkilökohtaiset ennätykset
---------------------------

### Ulkoradat

| *Laji* | *Aika* | *Paikka* | *Päivä* |
| --- | --- | --- | --- |
| 800 m | 2.07,62 | Lappeenranta | 4. elokuuta 2019 |
| 1 500 m | 4.06,93 | Budapest | 19. elokuuta 2023 |
| 3 000 m | 9.19,65 | Bydgoszcz | 10. elokuuta 2019 |
| 5 000 m | 15.21,13 | Tukholma | 3. syyskuuta 2023 |

### Sisäradat

| *Laji* | *Aika* | *Paikka* | *Päivä* |
| --- | --- | --- | --- |
| 800 m | 2.10,69 | Kuortane | 24. helmikuuta 2018 |
| 800 m (ylipitk.) | 2.08,84 | Mustasaari | 13. helmikuuta 2021 |
| 1 500 m | 4.10,05 | Lyon | 9. helmikuuta 2024 |
| 3 000 m | 9.19,27 | Uppsala | 13. helmikuuta 2022 |
| 3 000 m (ylipitk.) | 9.14,13 | Kuopio | 20. helmikuuta 2022 |

Lähteet
-------

1. 1 2 3 4 5 6 7  Nathalie Blomqvist Tilastopaja (vaatii kirjautumisen, maksullinen palvelu).
2. ↑  Blomqvist ainoana suomalaisena kärkikolmikkoon PM-maastojen pääsarjoissa *Yle Urheilu*.  10.11.2019. Viitattu 16.11.2019.
3. ↑  Pahoinvointi yllätti Topi Raitasen: "Nyt oli sitten aika erilainen päivä" – Nathalie Blomqvistille kelpo suoritus arvokisojen debyytissä *Yleisurheilu.fi*.  16.7.2022. Suomen Urheiluliitto. Viitattu 17.7.2022.
4. ↑  Blomqvist karkasi mutaisessa alamäessä ja kiri Pohjoismaiden mestariksi – Peiponen ja Kauppinen mainiossa vedossa *Yleisurheilu.fi*.  6.11.2022. Viitattu 6.12.2022.
5. ↑  Suomen ennätykset (Ulkoratojen U23-ennätykset) *Tilastopaja*. Viitattu 20.8.2023.
6. ↑  Suomen ennätykset (Sisäratojen U23-ennätykset) *Tilastopaja*. Viitattu 13.8.2023.

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |